MT
29.3.2022
Il-Ġurnal Uffiċjali tal-Unjoni Ewropea
L 101/17
(3)
Data tat-tagħbija: din ma tistax tkun data qabel id-data ta’ awtorizzazzjoni taż-żona għad-dħul fl-Unjoni, jew data f’perjodu meta l-Unjoni tkun adottat miżuri ta’ restrizzjoni kontra d-dħul fl-Unjoni ta’ dawn l-annimali minn din iż-żona.
(4)
Għal żoni b’data tal-ftuħ f’konformità mal-kolonna 9 tat-tabella fil-Parti 1 tal-Anness II tar-Regolament ta’ Implimentazzjoni (UE) 2021/404.
(5)
Għal żoni bl-entrata BTV fil-kolonna 7 tat-tabella fil-Parti 1 tal-Anness II tar-Regolament ta’ Implimentazzjoni (UE) 2021/404.
(6)
Għal żoni bl-entrata SF-BTV fil-kolonna 7 tat-tabella fil-Parti 1 tal-Anness II tar-Regolament ta’ Implimentazzjoni (UE) 2021/404.
(7)
Għal żoni bl-entrata SF-EHD fil-kolonna 7 tat-tabella fil-Parti 1 tal-Anness II tar-Regolament ta’ Implimentazzjoni (UE) 2021/404.
(8)
Għall-annimali ovini biss.
(9)
Għall-annimali kaprini biss.
(10) F’konformità mal-Artikolu 10 tar-Regolament Delegat (UE) 2020/692.
(11) Żoni bl-entrata BRU għall-annimali ovini u kaprini fil-kolonna 7 tat-tabella fil-Parti 1 tal-Anness II tarRegolament ta’ Implimentazzjoni (UE) 2021/404.”; (b) fil-Kapitolu 12, il-mudell EQUI-X huwa kkoreġut kif ġej: (i)
il-punti II.1.1. u II.1.2. huma sostitwiti b’dan li ġej: “II.1.1. mhuwiex maħsub għall-iskarnar għall-konsum mill-bniedem u mhuwiex maħsub għall-iskarnar filqafas tal-eradikazzjoni ta’ marda li tittieħed mill-annimali ekwini, u (1)
jew
[huwa annimal ekwin reġistrat, kif definit fl-Artikolu 2, il-punt (12) tar-Regolament Delegat tal-Kummissjoni (UE) 2020/692.]
(1)
jew
[huwa żiemel reġistrat kif definit fl-Artikolu 2, il punt (12) tar-Regolament Delegat (UE) 2020/692]
(1)
jew
[huwa annimal ekwin għajr annimal ekwin reġistrat jew żiemel reġistrat.]
II.1.2. ma jkunx wera sinjali jew sintomi ta’ mard elenkat għall-annimali ekwini fir-Regolament ta’ Implimentazzjoni tal-Kummissjoni (UE) 2018/1882 matul l-eżami kliniku li sar fi … (daħħal id-data jj/xx/ssss)(2), b’din id-data fi ħdan il-perjodu ta’ 24 siegħa jew, f’każ ta’ żiemel reġistrat, fi ħdan il-perjodu ta’ 48 siegħa jew fl-aħħar jum tax-xogħol qabel it-tluq tal-annimal mill-istabbiliment reġistrat.”; (ii) in-noti għall-Parti I huma sostitwiti b’dan li ġej: “Kaxxa ta’ referenza I.8:
Ipprovdi l-kodiċi tal-pajjiż, ta’ territorju jew żona tiegħu tad-dispaċċ, kif jidher filkolonna 2 tat-tabella fil-Parti 1 tal-Anness IV tar-Regolament ta’ Implimentazzjoni tal-Kummissjoni (UE) 2021/404.
Kaxxa ta’ referenza I.27:
“Sistema ta’ identifikazzjoni”: L-annimal irid jiġi identifikat individwalment b’wieħed mill-metodi ta’ identifikazzjoni stabbiliti fl-Artikolu 21(2), il-punt (a) tarRegolament Delegat (UE) 2020/692, jew irid jiġi identifikat b’metodu alternattiv dment li jiġi reġistrat fid-dokument ta’ identifikazzjoni (passaport) tal-annimal kif imsemmi fl-Artikolu 21(2), il-punt (b)(i) tar-Regolament Delegat (UE) 2020/692.
Speċifika s-sistema ta identifikazzjoni u l-post anatomiku użati fuq l-annimali.
Jekk l-annimal ikun akkumpanjat minn passaport, iridu jiġu ddikjarati n-numru tiegħu u isem l-awtorità kompetenti li vvalidatu.”;
(iii) fin-Noti tal-Parti II, in-noti (2) sa (8) f’qiegħ il-paġna huma sostitwiti b’dan li ġej: “(2) Iċ-ċertifikat irid jinħareġ fil-perjodu ta’ 10 ijiem qabel id-data tal-wasla tal-kunsinna fil-post ta’ kontroll fuq il-fruntiera; f’każ ta’ trasport bil-baħar, il-perjodu jista’ jiġi estiż b’perjodu addizzjonali li jikkorrispondi għad-durata tal-vjaġġ bil-baħar.
Id-dħul fl-Unjoni ma għandux ikun permess meta l-annimal ikun tgħabba jew qabel id-data ta’ awtorizzazzjoni għad-dħul fl-Unjoni mill-pajjiż, territorju jew żona rispettiva tiegħu msemmija fil-punt II.2.1., jew inkella matul perjodu fejn l-Unjoni tkun adottat miżuri restrittivi kontra d-dħul fl-Unjoni ta’ annimali ekwini minn dan il-pajjiż, territorju jew żona tiegħu.
Ivverifika mal-kolonni 8 u 9 tat-tabella fil-Parti 1 tal-Anness IV tar-Regolament ta’ Implimentazzjoni (UE) 2021/404.